wickkiey/tamil-wikipedia-markdown huggingface dataset:
# காலந்தீடீ



**காலந்தீடே** *(Callanthiidae)*, பேர்சிஃபார்மசு வரிசையினை சேர்ந்த சிறிய மீன் குடும்பம் ஆகும். இக் குடும்பத்தில் 3 பேரினங்களும் இவற்றுள் அடங்கிய 14 சிற்றினங்களும் உள்ளன. இக்குடும்ப மீன்கள் பெரும்பாலும் இந்திய மற்றும் அமைதிப் பெருங்கடல்களில் மட்டுப்படுத்தப்பட்டுள்ளன. இந்தப் பகுதிகளுக்கு வெளியே தென்கிழக்கு அட்லாண்டிக்கின் *காலந்தியாசு லெக்ராசு* மற்றும் கிழக்கு அட்லாண்டிக் மற்றும் மத்தியதரைக் கடலின் *க. ரூபர்* மட்டுமே காணப்படுகின்றன. பிரகாசமான வண்ண மீன்கள் ஒப்பீட்டளவில் ஆழமான நீரில் காணப்படுகின்றன. இவற்றினை சாதாரண இசுகூபா மூழ்கல் மூலம் அடையக்கூடிய ஆழத்தில் காணலாம். *காலந்தீடே* என்ற அறிவியல் பெயரால் பரிந்துரைக்கப்பட்டபடி, இவை *அந்தியாசு* (துணைக் குடும்பம் அந்தினே, குடும்பம் செரானிடே) உடன் சில ஒற்றுமைகளைக் கொண்டுள்ளன.  

## வகைப்பாட்டியல்
- *கலந்தியாசு* *(Callanthias)* பேரினம்
  - *கலந்தியாசு ஆல்போர்ட்டி* *(Callanthias allporti)*
  - *கலந்தியாசு யப்போனிக்கசு* *(Callanthias japonicus)*
  - *கலந்தியாசு லெக்ராசு* *(Callanthias legras)*
  - *கலந்தியாசு பாரினி* *(Callanthias parini)*
  - *கலந்தியாசு பிளாட்டீ* *(Callanthias platei)*
  - *கலந்தியாசு ரூபர்* *(Callanthias ruber)*
  - *கலந்தியாசு இசுப்பிளெண்டென்சு* *(Callanthias splendens)*
- *கிரமட்டோநாட்டசு* *(Grammatonotus)* பேரினம்
  - *கிரமட்டோநாட்டசு லேசனசு* *(Grammatonotus laysanus)*
  - *கிரமட்டோநாட்டசு மக்குரோப்தலமசு* *(Grammatonotus macrophthalmus)*
  - *கிரமட்டோநாட்டசு சுருகீன்சிசு* *(Grammatonotus surugaensis)*
- *பராபரோசியா* *(Parabarossia)* பேரினம்
  - *பராபரோசியா லன்சியோலாட்டா* *(Parabarossia lanceolata)*
# சியூடோகுரோமைடீ


**சியூடோகுரோமைடீ** *(Pseudochromidae)*, ''பேர்சிஃபார்மசு ஒழுங்கைச் சேர்ந்த ஒரு மீன் குடும்பம் ஆகும். சுமார் 100 இனங்கள் இக் குடும்பத்தில் அடங்கியுள்ளன.  

இவை வெப்பவலயப் பகுதிகளிலும், இந்திய-பசிபிக் துணை வெப்பவலயப் பகுதிகளிலும் உள்ள பவளத் திட்டுக்களில் காணப்படுகின்றன. ஒளி பொருந்திய நிறங்களைக் கொண்ட இவை பெரும்பாலும் பால்சார் தோற்ற வேறுபாடுகளைக் காட்டுகின்றன. இவை சிறிய மீன்கள். பெரும்பாலும் 10 சதம மீட்டர்களுக்கும் குறைந்த நீளம் கொண்டவை. சில 2 சதம மீட்டருக்கும் குறைவானவை.
# மதன்லால் பக்வா


, கோபால் கோட்சே, **மதன்லால் பக்வா**, திகம்பர் பட்சே (ஒப்புதல் வாக்குமூலம் அளித்தவர்). *அமர்ந்திருப்போர்*: நாராயண் ஆப்தே, வினாயக் தாமோதர் சாவர்க்கர், நாத்தூராம் கோட்சே மற்றும் விஷ்ணு இராமகிருஷ்ண கார்க்கரே]]  

**மதன்லால் கிஷன்லால் பக்வா** (Madanlal Kishanlal Pahwa) 1947 ஆம் ஆண்டு அகதியாக இந்தியாவிற்கு பிரிக்கப்பட்ட இந்தியாவிலிருந்து (பாகிஸ்தான்) வந்தார். அகதியாக ஆக்கப்பட்ட நிலையால் காங்கிரஸ் தலைவர் மகாத்மா காந்தியின் மேல் கடுங்கோபங்கொண்டார். இவர் காந்தி படுகொலையில் கொலைச்சதியில் ஈடுபட்டதால் கைது செய்யப்பட்டார்.  
மதன்லால் பக்வா *மான்ட்கோமரி* மாவட்டத்தில் உள்ள *பாக்பத்தான்* ஊரில் இந்தியாவின் பிரிவினைக்கு முன்னர் பிறந்தவர். உயர்நிலை பள்ளிப் படிப்பை முடித்தவுடன் இராயல் இந்தியன் கப்பற்படைப்பிரிவில் கம்பியில்லாக் கருவிகளை இயக்கும் வல்லுநராகப் (Wireless Operator) பணிபுரிந்து 1946 ல் ஒய்வுப் பெற்றவர். இந்தியா மற்றும் பாகிஸ்தான் பிரிந்தபொழுது இந்தியாவிற்கு அகதியாக வந்து மும்பையில் உள்ள செம்பூர் அகதிகள் முகாமில் தங்கியிருந்தார். இவர் மும்பைக்கு வந்ததன் முக்கியக் காரணம் வேலைதேடுவதற்காகத்தான். அதுமட்டுமில்லாமல் அவர் கப்பற் படையில் மும்பையிலிருந்துதான் பணிபுரிந்தார். பெரும்பாலான அகதிகள் காந்தியின் மேல் கோபங்கொண்டிருந்தனர். அங்கிருந்துதான் மகாத்மா காந்தியை கொல்லச் சதிச் செயல்களில் ஈடுபட்டார். இந்த குற்றத்திற்காக மதன்லால் பக்வா ஆயுள் தண்டணை பெற்றார். தண்டணைக் காலம் அனுபவித்தபின் மும்பையிலுள்ள தாதரில் வசித்துவந்தார்.
# கிரம்மட்டைடீ



**கிரம்மட்டைடீ** *(Grammatidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இக் குடும்பத்தில் இரண்டு பேரினங்களும் அவற்றுள் அடங்கிய 12 இனங்களும் உள்ளன. மேற்கு அத்திலாந்திக் கடல் பகுதிகளில் வாழும் இவை எல்லாமே சிறிய மீன்களாகும். இம் மீன்கள் 10 சதம மீட்டருக்கும் குறைவான நீளம் கொண்டவை. இவற்றுட் பல இனங்கள் வண்ணமயமானவை, கடல் மீன் காட்சியகங்களுக்குப் பெரிதும் விரும்பப்படுகின்றன. இவை தமது பால் தன்மையை மாற்றிக்கொள்ளக் கூடியவை.
# சங்கர் கிஸ்தையா

, மதன்லால் பக்வா, திகம்பர் இராமச்சந்திர பாட்கே (ஒப்புதல் வாக்குமூலம் அளித்தவர்). *அமர்ந்திருப்பவர்கள்*: நாராயண் அப்தே, வினாயக் டி சாவர்க்கர் , நாதுராம் கோட்சே, விஷ்ணு இராமகிருஷ்ண கார்க்கரே]]  

**சங்கர் கிஸ்தையா** (Shankar Kistaiya) மகாத்மா காந்தியின் படுக்கொலைக்கு காரணமானவர் என்று குற்றஞ்சாட்டப்பட்டவர். இதனால் நீதிமன்றத்தால் இவர் ஆயுள் தண்டணை அடைந்தார். இவரின் இளமைக்காலம் பற்றி அதிகம் அறியமுடியாத நிலையில் உள்ளது. திகம்பர் பட்கை வினால் அறிமுகப்படுத்தப்பட்டவர். இவரின் தாய் மொழி தெலுங்கு. பட்கேவின் உதவியாளராகவும் அவர் நடத்திவந்த கடையின் காப்பாளராகவும் செயல்பட்டார். சங்கர் கிஸ்தையாவின் காந்தி கொலைச்சதியின் பங்கு தில்லி மற்றும் புனே வில் தங்கியிருந்து காந்தியைக் கொல்லச் சதி புரிந்த குழுவினருக்கு உதவிபுரிந்தார். குற்றத்தொடர்புடையவர்களின் குற்றச் செயல்களில் துணைபுரிந்தமையால் கீழ் நீதிமன்றத்தால் ஆயுள் தணைடணைப் பெற்றார். ஆனால் உயர் நீதிமன்றத்தால் விடுவிக்கப்பட்டார்.
# விஷ்ணு இராமகிருஷ்ண கார்க்கரே

, கோபால் கோட்சே, மதன்லால் பக்வா, திகம்பர் இராமச்சந்திர பாட்கே (ஒப்புதல் வாக்குமூலம் அளித்தவர்). *அமர்ந்திருப்பவர்கள்*: நாராயண் அப்தே, வினாயக் டி சாவர்க்கர், நாதுராம் கோட்சே, **விஷ்ணு இராமகிருஷ்ண கார்க்கரே**]]  

**விஷ்ணு இராமகிராஷ்ண கார்க்கரே** (Vishnu Ramkrishna Karkare) ( பிறப்பு 1910- இறப்பு ஏப்ரல் 6, 1974) இந்து மகாசபை உறுப்பினரான இவர் மகாத்மா காந்திக் கொலைவழக்கில் கொலைச்சதிக்கு உடந்தையாக இருந்ததினால் ஆயுள் தண்டனை பெற்றவர். இவர் மராத்தி மொழியின் *கார்க்கேட் பிராமணக்* குடும்பத்தில் பிறந்தவர். இவரின் பிறந்த தேதி குறிக்கப்படவில்லை. மழலைப் பருவத்திலேயே தாய் தந்தையர் இருவரும் காலமானாதால் மும்பை *நார்த்கோட்* அனாதை ஆசிராமத்தால் வளர்க்கப்பட்டார். அங்கே தோராயமாக குறிக்கப்பட்ட பிறந்தத் தேதிதான் மேலே குறிப்பிடப்பட்டுள்ளது. ஆசிரமத்தால் அவருக்கு போதிய கல்வி வசதி செய்து தரப்படவில்லை என்பதால் வளர்ந்ததும் இவர் தனது ஆர்வத்தாலும்,தனது முயற்சினாலும் மராத்தி மொழி மற்றும் இந்தி மொழியில் எழுதப் படிக்கும் ஆற்றல் பெற்றார். *10 ஆவது வயதில்* தேநீர்க் கடையில் தேநீர்க் குவளைகளை சுத்தம் செய்யும் சிறுவனாக பணிபுரிந்து பின் புனேவுக்கு இடம் பெயர்ந்தார் என்பது குறிப்பிடத்தக்கது. *கார்க்கரே * பெப்ரவரி 14, 1948 ல் மும்பையில் காந்தியைக் கொல்லமுயற்சித்த வழக்கில் கைது செய்யப்பட்டார். இவ்வழக்கின் குற்றப் பின்னணி பிர்லா இல்லத்தில் மகாத்மா காந்தியைக் கொல்ல ஜனவரி 20, 1948, வெடிகுண்டை வெடிக்கச் செய்தது. இதனால் அவர் ஆயுள் தண்டணைப் பெற்றார் தண்டணைக்காலம் முடிந்து அக்டோபர் 13, 1964 ல் விடுதலையானபின் அகமத்நகர் இல் வியாபாரம் துவங்கி அவர் ஏப்ரல் 6, 1974 அன்று மாரடைப்பால் மரணமடையும் வரை தொடர்ந்து நடத்தி வந்தார்.
# பிளெசியோபைடீ



**பிளெசியோபைடீ** *(Plesiopidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை இந்தியப் பெருங்கடல் பகுதியிலும், மேற்கு பசிபிக் பெருங்கடல் பகுதிகளிலும் காணப்படும் நீளமான உடல் கொண்ட மீன்கள் ஆகும்.  

## பகுப்பு
சில பகுப்பு முறைகளின்படி, இந்தக் குடும்பத்தில் அடங்கும் நோட்டோகிராப்டசு என்னும் பேரினத்தை அதன் பெயரையுடைய சொந்தக் குடும்பத்தில் சேர்ப்பதும் உண்டு. இக் குடும்பத்தில் அடங்கியுள்ள பேரினங்களாவன:  

- *அகாந்தோகிளினசு* *(Acanthoclinus)* பேரினம்
- *அகாந்தோபிளெசியோப்சு* *(Acanthoplesiops)* பேரினம்
- *அசெசர்* *(Assessor)* பேரினம்
- *பெலியோப்சு* *(Beliops)* பேரினம்
- *பெலோனெப்டெரிகியோன்* *(Belonepterygion)* பேரினம்
- *கலோப்லெசியோப்* *(Calloplesiops)* பேரினம்
- *புரோடெலா* *(Fraudella)* பேரினம்
- *நோட்டோகிராப்டசு* *(Notograptus)* பேரினம்
- *பராபிளெசியோப்சு* *(Paraplesiops)* பேரினம்
- *பிளெசியோப்சு* *(Plesiops)* பேரினம்
- *இஸ்டீனீக்திசு* *(Steeneichthys)* பேரினம்
- *டிரக்கினோப்சு* *(Trachinops)* பேரினம்
# ஒபிசுத்தோகினாத்தைடீ



**ஒபிசுத்தோகினாத்தைடீ** *(Opistognathidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை அத்திலாந்திக் பெருங்கடலிலும், பசிபிக் பெருங்கடலிலும் உள்ள ஆழம் குறைந்த பவளத்திட்டுப் பகுதிகளில் காணப்படுகின்றன.  

இவை நீண்ட உடலமைப்புடன் கூடிய சிறிய மீன்கள். இவற்றின் தலை, கண்கள், வாய் என்பன அவற்றின் பிற உடற் பகுதிகளுடன் ஒப்பிடும்போது மிகவும் பெரியவை.
# டைனோபேர்சைடீ



**டைனோபேர்சைடீ** *(Dinopercidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இதில் *டைனோபேர்சா பெட்டேர்சி* *(Dinoperca petersi)* என்னும் ஒரேயொரு இனம் மட்டுமே அடங்கியுள்ளது. இது அங்கோலாவின் கரைக்கு அப்பாலுள்ள அத்திலாந்திக் பெருங்கடல், இந்தியப் பெருங்கடல் ஆகிய பகுதிகளைத் தாயகமாகக் கொண்டது.
# அ. கி. இராமானுசன்


**அத்திப்பட்டி கிருட்டிணசுவாமி இராமானுசன்** (*Attipate Krishnaswami Ramanujan*) இந்தியாவைச் சேர்ந்த ஒரு கவிஞரும் மொழியியல் வல்லுநரும் ஆவார். 1929-ஆம் ஆன்டு மார்ச்சு மாதம் 16-ஆம் தேதியன்று பிறந்தார். எழுத்தாளர், ஆய்வாளர், நாட்டுப்புறவியலாளர், கவிஞர், மொழிபெயர்ப்பாளர் என பன்முக ஆளுமையாக அறியப்படுகிறார். சிகாகோ பல்கலைக்கழகத்தில் மொழியியல் பேராசிரியராக இருந்தார்.  

இராமானுசன் தமிழ், ஆங்கிலம், கன்னடம், தெலுங்கு, சமஸ்கிருதம் ஆகிய ஐந்து மொழிகளையும் ஆராய்ந்து நூல்களை எழுதியுள்ளார். தமிழ் சங்க இலக்கியங்களை ஆங்கிலத்தில் மொழிபெயர்த்துள்ளார். அமெரிக்கப் பல்கலைக்கழகங்களில் தமிழை நிலைப்படுத்துவதற்கு முயன்றார்.  

1976-ஆம் ஆண்டில் இந்திய அரசு இவருக்குப் பத்மசிறீ விருது வழங்கி சிறப்பித்தது.  

1993-ஆம் ஆண்டு சூலை மாதம் 13-ஆம் தேதியன்று காலமானார்.
# அக்டினோட்டெரிகீயை



**அக்டினோட்டெரிகீயை** *(Actinopterygii)*, என்பது நடுமுள் துடுப்புள்ள மீன்களைக் குறிக்கும். இம் முதுகுநாணி மீன்களின்(Osteichthyes) ஒரு வகுப்பு ஆகும். எண்ணிக்கையைப் பொறுத்தவரை *அக்டினோட்டெரிகீ* வகுப்பு முதுகுநாணிகளுள் முக்கியமான ஒரு வகுப்பு ஆகும். 30,000க்கு மேற்பட்ட மீன் இனங்களுள் ஏறத்தாழ 99% இனங்கள் *அக்டினோட்டெரிகீயை* வகுப்புக்குள் அடங்குகின்றன. இவ் வகுப்பைச் சேர்ந்த மீனினங்கள், நன்னீரிலும், கடல் சூழல்களிலும், ஆழமான கடல் பகுதிகளில் இருந்து மலையுச்சிச் சிற்றாறுகள் வரை எங்கும் பரவிக் காணப்படுகின்றன. அளவைப் பொறுத்தவரை, 8 மில்லிமீட்டரே நீளம் கொண்ட *பீடொசிப்பிரிசு* இனத்திலிருந்து, 2300 கிலோ கிராம் நிறை கொண்ட *பெருங்கடல் சூரியமீன்* (Ocean Sunfish), 11 மீட்டர் நீளம் கொண்ட *ஓர்மீன்* (Oarfish) வரையில் பல்வேறு வகையான இவ்வகுப்பில் உள்ளன.
# சிற்றூர்



**சிற்றூர்** (*hamlet*) என்பது ஒரு சிறிய ஊரைக் குறிக்கும். இது ஒரு ஊர் (*village*) என்று சொல்லக்கூடிய அளவுக்குப் பெரிதாக இராத ஒரு நாட்டுப்புறக் குடியிருப்பு ஆகும். இவை பொதுவாக வேளாண்மை, சுரங்கத் தொழில், மீன்பிடித் தொழில் போன்ற ஒற்றைப் பொருளாதார நடவடிக்கையை அடிப்படையாகக் கொண்டு அமைந்திருக்கும்.  

## வரைவிலக்கணம்
சிற்றூர் என்பதற்கு உலகம் தழுவிய பொதுவான வரைவிலக்கணம் எதுவும் கிடையாது. மேற்கு ஐரோப்பிய நாடுகளில், தமக்கெனத் தேவாலயம் ஒன்றைக் கொண்டிருக்கக்கூடிய அளவுக்கு வளர்ச்சியடையாத குடியிருப்புக்கள் சிற்றூர்கள் எனப்பட்டன. சிறப்பாக, ஐக்கிய இராச்சியத்தில், தமக்கெனத் தனியான கிறித்தவக் கோயில்பற்றுப் பிரிவைக் கொண்டிராமல் இன்னொரு ஊரின் கோயில்பற்றுப் பிரிவில் அடங்கும் குடியிருப்புக்களைச் சிற்றூர் என்றனர்.  

## வேறுபடுத்தும் வழிமுறைகள்

சிற்றூர்களையும், ஊர்களையும் வேறுபடுத்துவதற்குப் பல வழிமுறைகள் பயன்படுத்தப்படுவது உண்டு. இவற்றுள்:  

1. குடியிருப்பின் அளவு,
1. செயற்பாடு,
1. தங்கியிருக்கும் தன்மை.

என்பவற்றை அடிப்படையாகக் கொண்டு வேறுபடுத்துதல் முக்கியமானவை.  

அளவின் அடிப்படையில் வேறுபாடு காண்பதும் நாட்டுக்கு நாடும், காலத்துக்குக் காலமும் வேறுபடக்கூடும். செருமனியில் மூன்று தொடக்கம் 20 வரையான வீடுகளைக் கொண்ட குடியிருப்பு வழமையாகச் சிற்றூர் என அழைக்கப்பட்டது. பழைய காலங்களில், ஊர்களுக்கும், சிற்றூர்களுக்கும் இடையே செயற்பாட்டு அடிப்படையில் தெளிவான வேறுபாடுகள் காணப்பட்டன. சிற்றூர்களில் ஊர்களில் காணப்படுவது போன்று தொழிற்பிரிவுகள் இருப்பதில்லை. தச்சர், கொல்லர், பிற கைப்பணியாளர் போன்ற சிறப்புத் திறமை கொண்டோர் இருப்பதில்லை. மருத்துவத்துக்கும் குடியிருப்புக்கு வெளியேயே செல்லவேண்டியிருக்கும். பல சிற்றூர்களில் அக்காலத்தில் அன்றாட வீட்டுக்குத் தேவையான பொருட்களை வாங்குவதற்குரிய கடைகள் கூட இருக்கமாட்டா. சிற்றூர்கள் பல அடிப்படையான தேவைகளுக்குக் கூட அயலிலுள்ள குடியிருப்புக்களில் தங்கியிருக்கும் நிலை உள்ளது.
# கட்டுப்பாட்டு முறைமை

**கட்டுப்பாடு கட்டகம்** (control system) அல்லது **கட்டுப்பாட்டு அமைப்பு** என்பது ஒரு அமைப்பு அல்லது கருவியை கட்டைளையிட்டு, கட்டுப்படுத்தி, மேலாண்மை செய்து நெறிப்படுத்தும் தொகுதி ஆகும். இதன் நோக்கம் நிலையான (stable), இலக்கில் இருந்து தடம் மாறாத (tracking) இயக்கத்தைத் தருவது ஆகும். அதாவது ஒரு அமைப்பு செய்ய வேண்டிய வேலையை சரியாக, வெளி இடைஞ்சல்களுக்கு சரிசெய்து கொள்ளூம்படியாக இருப்பதே கட்டுப்பாட்டு அமைப்பின் முக்கியப்பணியாகும்.  

- இயற் முறைமையை அறிதல்
- கணித மாதிரியை உருவாக்குதல்
- கட்டுப்பாடு கோட்பாடை பயன்படுத்தி கட்டுபாட்டுத் தொகுதையை வடிவமைத்தல்
- பரிசோதனை
# இலப்பிளாசு மாற்று

**இலப்பிளாசு மாற்று** என்பது வகையீட்டு சமன்பாட்டை இலகுவாக தீர்க்க கூடிய இயற்கணித சமன்பாடாக மாற்றும் கணித செயற்பாடு. கணிதம், இயற்பியல், மின் பொறியியல் கட்டுப்பாட்டியல், குறிகை முறைவழியாக்கம், ஒளியியல் என பல துறைகளில் இது பயன்படுகிறது.  

இலப்பிளாசு மாற்று நேர ஆட்களத்தில் உள்ள சமன்பாட்டை அதிர்வெண் ஆட்களத்துக்கு மாற்றி, அக்களத்தில் எளிய கணித்தல் செயற்பாடுகளை செய்வதை ஏதுவாக்குகிறது.  

:<math>F(s) = \int_0^\infty f(t) e^{-st}\,dt.</math>  
:
# கட்டுப்பாட்டியல் தலைப்புகள் பட்டியல்


- கட்டுப்பாட்டியல்
- கட்டுப்பாட்டு முறைமை
- கட்டுப்பாட்டகம்
- திறந்த சுற்றுக் கட்டுப்பாடு
- மூடிய சுற்றுக் கட்டுப்பாடு
- கட்டுப்பாட்டுப் பொறியியல்
- வகையீட்டுச் சமன்பாடு
- இலப்பிளாசு மாற்று
- System identification
- LTI system theory
- Signal-flow graph
- Bode plot
- மாற்றல் சார்பு
- impulse function
- படிச் சார்பு
- பரவளைவுச் சார்பு
- சாய்வு சார்பு
- Gain
- Stability
- Nyquist Stability Criteria
- Root Locus
# கதிரவன் கிருட்ணமூர்த்தி

**கதிரவன் கிருட்ணமூர்த்தி** கனடாவில் உள்ள கார்ல்ட்டன் பல்கலைக்கழகத்தில் முனைவர் பட்டம் பெற்று, பின்னர் ஐபிஎம் நிறுவனத்திலும், *மாக்சிம்* (Maxxim) நிறுவனத்திலும் பணியாற்றிய பொறியியலாளர். இவர் கம்பியில்லா மின்தொடர்பு தொழில்நுட்பத்தில் பல கண்டுபிடிப்புகள் செய்துள்ளார், சில காப்புரிமங்களும் பெற்றுள்ளார். தொலைத்தொடர்பு, குறிகை முறைவழியாக்கம் போன்ற துறைகளைப் பற்றி தமிழில் கட்டுரைகளை எழுதியுள்ளார். இவருடைய சில தொழில்நுட்பக் கட்டுரைகள் துறை தொடர்பான ஆங்கில இதழ்களில் வெளியாகியுள்ளன. இவர் தற்போது ஐக்கிய அமெரிக்காவில் வசிக்கிறார்.  

## வெளியிட்ட நூல்கள்

- அடிப்படை ரேடியோ தொடர்பாடல் - அடையாளம் பதிப்பகம் (2011)

## தமிழ்நாடு சிறந்த நூலாசிரியர் பரிசு

இவர் எழுதிய “அடிப்படை ரேடியோ தொடர்பாடல்” எனும் நூல் தமிழ்நாடு அரசின் 2011 ஆம் ஆண்டிற்கான சிறந்த நூலுக்கான பரிசுகளில் பொறியியல், தொழில்நுட்பம் எனும் வகைப்பாட்டில் பரிசு பெற்றிருக்கிறது.  

## மேற்கோள்களும் குறிப்புகளும்
# வெங்கட்ரமணன்


**வெங்கட்ரமணன்** ஒரு இயற்பியலாளார், தமிழ் அறிவியல் எழுத்தாளர், தமிழ் லினிக்ஸ் முன்னோடி. இவர் கனடாவில் உள்ள ரொறன்ரோ பல்கலைக்கழகத்தில் பணி புரிகிறார். இவரது குவாண்டம் கணினி நூலுக்காவும், வலைப்பதிவு அறிவியல் கட்டுரைகளுக்காவும் தமிழ் எழுத்துலகில் அறியப்படுகிறார். தமிழில் தகுந்த கலைச்சொற்களை பயன்படுத்தி எளிமையாக அறிவியல் கட்டுரைகளை எழுதுவதில் இவர் வல்லவர்.
# பெ. நா. அப்புசாமி


**பெ. நா. அப்புசாமி** (திசம்பர் 31,1891-மே 16,1986) தமிழ்நாட்டின் நெல்லை மாவட்டத்தில் உள்ள பெருங்குளத்தில் பிறந்தவர். அறிவியல் தமிழ் முன்னோடி, தொழிலால் வழக்கறிஞர். தமிழ் , ஆங்கிலம், சமசுகிருதம் ஆகிய பன்மொழிப் புலமை கொண்ட இவர் அறிவியல் தமிழுக்காக 70 ஆண்டுகள் தொண்டாற்றினார். தனது இறுதி மூச்சு அடங்கும் அன்று கூட இவர் பத்திரிக்கைக்கு எழுதி அனுப்பிவிட்டே மறைந்தார்.  

இவர் தந்தையின் அண்ணன் அ. மாதவையா (1872-1925), தமிழின் முன்னோடி புதின எழுத்தாளர் ஆவார்.  

## படைப்புகள்
பல அறிவியல் நூல்களைத் தமிழில் மொழிபெயர்த்தவர். **பேனா** என்ற புனைபெயரில் பல நூல்களை எழுதினார். இவர் 25 அறிவியல் நூல்களை மொழிபெயர்த்துள்ளார்.  

- மின்சாரம் (நூல்)
- வானக்காட்சி (நூல்)
- இன்றைய விஞ்ஞானமும் நீங்களும் (நூல்)
- அணுசக்தியின் எதிர்காலம் (நூல்)
- ராக்கெட்டும் துணைக்கோள்களும் (நூல்) பாரதியார் கவிதைகள், சங்கப்பாடல்கள் சிலவற்றை ஆங்கிலத்தில் மொழிபெயர்த்துள்ளார். இசையில் ஆர்வம் கொண்டவர். அறிவியல் தமிழுக்காக 70 ஆண்டுகள் தொண்டாற்றியவர். தமிழில் வெளிவந்த முதல் அறிவியல் இதழான தமிழ் நேசன் இதழில் பல கட்டுரைகள் எழுதியுள்ளார். அறிவியல் தமிழர் என்று போற்றப்படுபவர். மதுரைப் பல்கலைக் கழகத்தில், தமிழ்ப்பேரவைச் செம்மல் எனும் பட்டம் பெற்றுள்ளார்.
- சர்வதேச விஞ்ஞானிகள்
- அறிவியல் கதைகள், போன்ற நூல்களையும் எழுதியுள்ளார்.

## மொழிபெயர்ப்புகள்
அறிவியல் நூல்கள் மட்டும் அல்லாது, பாரதியார் கவிதைகள், சங்கப் பாடல்கள் ஆங்கிலத்தில் மொழிபெயர்த்திருக்கிறார்.  

1. சுதந்திரத் தியாகிகள் (ஹென்றி ஸ்டீல் காம்மெஜர்) (1965-ஜோதி நிலையம்)  

## இசைத் துறை
இசையில் ஆர்வம் கொண்டிருந்த இவர், பல இசை விமர்சனக் கட்டுரைகளையும் எழுதியுள்ளார்.
# ராமதுரை (எழுத்தாளர்)

**என். ராமதுரை** (N.Ramadurai) ஓர் தமிழ் அறிவியல் எழுத்தாளர், பத்திரிகையாளர்.  

தினமணி நாளிதழின் செய்தி ஆசிரியராகவும், தினமணியின் அறிவியல் வார இணைப்பாக வெளிவந்த **தினமணி சுடரின்** பொறுப்பாசிரியராகவும் பணியாற்றினார். தினமணியில் பல அறிவியல் மற்றும் பொதுக் கட்டுரைகளை எழுதியிருக்கிறார். இவர் 2018-ம் ஆண்டு அக்டோபர் 16-ம் நாள் காலமானார்.  

## எழுதிய நூல்கள்
- விண்வெளி
- அணு
- அறிவியல் - எது ஏன் எப்படி? - இரண்டு பாகங்கள்
- எங்கே இன்னொரு பூமி?
- சூரிய மண்டல விந்தைகள்
- பருவநிலை மாற்றம்
- ராக்கெட் துறையில் கடும் போட்டா போட்டி
- கிரகங்கள், சூரியன், சந்திரயான், செயற்கைக்கோள் பற்றிய கையடக்கப் புத்தகங்கள்

## விருதுகள்
2010-ம் ஆண்டின் ”தேசிய விருது: புத்தகம் மற்றும் இதழ்கள் மூலம் அறிவியல், தொழில்நுட்ப தகவல் தொடர்பில் தனித்துவ ஈடுபாட்டு முயற்சிக்கு”.
# மிக்கைல் கலாசுனிக்கோவ்


என்று ஜெர்மனியில் பேசினார்.  

## கிடைத்த சன்மானம்
கலாஷ்னிக்கோவ் இரு முறை *சோசலிச தொழிலாளர்களின் மாவீரன்* (Hero of the Socialist Labours) என்ற பட்டத்தைப் பெற்றுள்ளார். தொழில்நுட்ப அறிவியலில் *உயர்தர முனைவர்* பட்டமும் பெற்றுள்ளார். 10 கோடித் துப்பாக்கிகளுக்கு மேல் தயாரிக்கப்பட்டுள்ள நிலையில், அவர் அதற்காக எந்தப் பயனும் அடைந்ததில்லை. அவர் சன்மானமாகப் பெற்றுக் கொண்டிருந்தது மாநில ஒய்வூதியம் மட்டுமே. வணிகச் சின்னமாக ஜெர்மன் நிறுவனம் இவர் துப்பாக்கிகளுக்கு குடையும், கத்திகளும் பொறித்து வெளியிடுகின்றன. அதில் ஒன்று ஏ கே 74.  

## இறப்பு
தனது‍ 94 ஆவது‍ வயதில் டிசம்பர் 23, 2013 இல் இறந்தார்.
# வார்ப்புரு:Mm to in

<noinclude>;Usage:  
:  

;Examples  
:*Manual of Style notation*: &nbsp;&rarr;  
:*Short notation*: &nbsp;&rarr;  
:*Full notation*: &nbsp;&rarr;  

*Italicized* parameters are optional:  
- **num** is a required parameter, which specifies the number of millimeters to be converted to inches. Please do not format this parameter; i.e., use 1234 instead of 1,234.
- ***abbr*** can take values of either *mos*, *yes*, or *no*. *Mos* will show the names of the units as specified in the Manual of Style for dates and numbers (millimeters, in); *yes* will show the abbreviated names of the units (mm, in); and *no* will show the full names of the units (millimeters, inches). The default value is *mos*.
- ***spell*** can take values of *American* or *Commonwealth* and is only meaningful when *abbr* is set to *no*. *American* will use "millimeters", and *Commonwealth*&mdash;"millimetres". The default value is *American*.
- ***precision*** is the number of decimal digits in the converted value. The default value is&nbsp;1.
- ***wiki*** specifies whether the names of the units should be wikified or not and can take values of either *yes* or *no*. The default value is *no*.

Capitalization of the parameters is unimportant.</noinclude><includeonly>}&nbsp; (}&nbsp;)</includeonly><noinclude>  
</noinclude>
# 7.62x39மிமீ



**7.62x39 மிமீ**- இது சுடுகலன் தோட்டா **எஸ் கே எஸ்** (SKS Carbine) சுடுகலன்கள் அல்லது துப்பாக்கிகளுக்காக இரண்டாம் உலக்ப்போரின் போது வடிவமைக்கப்பட்டது. இது ஜெர்மன் ஜி கோ தோட்டா 7.75x39மிமீ மாதிரியாக வைத்து உருவாக்கப்பட்டது.  

அதன் பின் நடந்த போர்களில் ஜெர்மனியில் 7.92x33 மிமீ குர்ஸ் வகைப் பயன்படுத்தப்பட்டது என்பது குறிப்பிடத்தக்கது. உலகப்போருக்குப்பின் தயாரிக்கப்பட்ட ஏகே-47 வகை சுடுகலன் இந்த தோட்டாவை மையமாக வைத்தேத் தயாரிக்கப்பட்டது. 1970 வரை சோவியத் நாடுகளில் இந்த வகைத் தோட்டாவே பயன்படுத்தப்பட்டது இன்னும் சில பயனர்கள் இதைப் பயன்படுத்திவருகின்றனர்.  

இது பின்னாளில் 5.45x39மிமீ வகையாக மாற்றிப் பயன்படுத்தப்பட்டது. ஆரம்பத்தில் சோவியத் எம் 43 தோட்டாக்கள் *படகு வால் தோட்டாக்களாக* இருந்தன. அதிலிருந்து சில் மாறுதல்களுட்ன தோன்றியவையே இவைகள். இந்தவகைத் தோட்டாக்களையே ஏகே-47 சுடுகலன்களில் தோட்டாக்களாகப் பயன்படுத்தப்படுகிறது. இதன் நுனிப்பகுதி தாமிரக்கலவை அல்லது செம்பால் பூசப்பட்டு கூர்மையானதாக அமைக்கப்பட்டிருக்கும்.
# தாக்குதல் மரைகுழல் துப்பாக்கி

,இதுவே உலகில் அதிக அளவில் பயன்படுத்தப்படும் தாக்குதல் சுடுகலன்]]  

**தாக்குதல் நீள் துப்பாக்கி** (*Assault Rifile*), தாக்குதல் துப்பாக்கியான இந்தவகைத் துப்பாக்கிகளில் அதிக பயன்பாட்டில் இருப்பது ஏகே-47 வகை சுடுகலன்கள் தான் அதிகமாகப் பயன்படுத்தப்படுகிறது. இவ்வகை சுடுகலன்கள் பல தோட்டாக்களை வெளிப்படுத்தும் எந்திர சுடுகலனாகவும் அல்லது ஒரு நேரத்தில் ஒரேயொரு தோட்டாவை வெளிப்படுத்தும் வகை சுடுகலன் என இருவகையாகப் பயன்படுத்தப்படுகிறது. காலாட்படையின் நிரந்தர படைக்கலனாக பல நாட்டு இராணுவத்தில் பயன்பாட்டில் இருந்துவருகின்றது. இரண்டாம் உலகப்போரிலும் எம்-1 காரண்ட் வகை சுடுகலன்கள் பயன்படுத்தப்பட்டன அவை சற்று பெரியதாகவும் சற்று கடினமானவையாகவும் இருந்தன. தற்பொழுது கையாள்வதற்கு மிகவும் எளிதானவைகளாக தயாரிக்கப்பட்டு பயன்படுத்தப்பட்டு வருகின்றன. ஏகே-47, எம்-16 போன்றவை சில தாக்குதல் சுடுகலன்களுக்கு உதாரணமாகக் கூறலாம்.
# வெண்கழுத்துக் காக்கை



**வெண்கழுத்துக் காக்கை** அல்லது சுவாகிலி மொழியில் **குங்குரு** என்று அழைக்கப்படும் காக்கை அண்டங்காக்கையைப் போல் கரிய பெரிய காக்கை. இதன் கழுத்திலும், தோள் தொண்டைப் பகுதியிலும் வெண்ணிறப் பட்டை உண்டு. இதன் அலகு தடித்து இருக்கும். அலகின் நுனியிலும் வெண்ணிறம் உண்டு. குங்குரு ஏறத்தாழ 50-54 செமீ நீளம் உடைய பறவை. இது பறக்கும் பொழுது இறக்கை அடிப்பதால் உசு உசு என்று ஒலி எழுப்புகின்றது. இப்பறவையின் அறிவியற் பெயர் *கோர்வசு ஆல்பிக்கோலிசு *Corvus albicollis* என்பதாகும்.*  
வில் மட்டுமே காணப்படுகின்றது]]  

இது பெரும்பாலும் கிழக்கு, தென் ஆப்பிரிக்காவில் திறந்த புல் வெளிகளிலும், மலைகளிலும் காணப்படுகின்றது. பெரும்பாலும் கிழக்கு தென் ஆப்பிரிக்க மலைப்பகுதிகளில் காணப்படுவதால் இதனை வெண்கழுத்து மலை காக்கை என்றும் கூறலாம். மலைகளில் 4600 மீ உயரம் வரையிலும் காணப்படுகின்றது. இதன் இறைச்சியில் ஒரு நச்சுத் தன்மை உள்ளதால் இப்பறவை உண்ணப்படுவதில்லை என்று கிழக்கு ஆப்பிரிக்காவின் மக்கள் கூறுகின்றனர்.  

இப்பறவை எல்லாம் உண்ணிகள் வகையைச் சேர்ந்தது. விதை, தானியம், நிலக்கடலை, மற்றும் இறந்த விலங்குகள் பூச்சிகள், சிறு ஊர்வன ஆகிய யாவற்றையும் உண்ணும். ஆமைகளையும் உண்ணும் என்று சிலர் கூறுகின்றார்கள்.  

இதன் கூடுகள் பெரும்பாலும், உயரமான பாறைகளின் இடுக்குகளில் இருக்கும், ஆனால் சில நேரங்களில் இதன் கூடுகள் மரத்திலும் இருக்கும். கூட்டில் வழக்கமாக 3-5 முட்டைகள் இடும்.  

இதன் கூவல் அண்டங்காக்கை போல இருந்தாலும் சற்று வேறாக ஒலிக்கும். காற்றொலி அதிகமாக இருக்கும்.  

## ஒளிப்பட இணைப்புகள்
- வெண்கழுத்து காக்கை

## நிகழ்பட இணைப்புகள்
- வெண்கழுத்துக் காக்கை பற்றிய நிகழ்படங்கள் பறவை பற்றிய இணையத் திரட்டி (Internet Bird Collection) பக்கத்தில்.

## மேற்கோள்களும் குறிப்புகளும்

- Database entry includes justification for why this species is of least concern
# விக்கிப்பீடியா:முதற்பக்கக் கட்டுரைகள்/மார்ச் 1, 2009


**மின்னோட்டம்** என்பது ஒரு குறிப்பிட்ட குறுக்கு வெட்டுப் பரப்பை நொடிக்கு எவ்வளவு மின்மம் கடக்கின்றது என்பதன் விரைவு அளவு ஆகும். எனவே மின்மம் கடக்கும் கால விகிதம் மின்னோட்டம். மின்னோட்டம் ஒரே திசையில் பாய்ந்தால் அது நேர் மின்னோட்டம். மின்னோட்டம் முன்னும் பின்னுமாக மாறி மாறி ஓடினால் அது மாறு மின்னோட்டம். மின்னோட்டத்தின் அலகு ஆம்பியர்.  

---

**கேடலான் எண்கள்** (Catalan numbers) என்ற கருத்து 1830ம் ஆண்டு யுஜீன் கேடலான் (1814-1894) என்பவர் எழுதின ஒரு ஆய்வுக் கட்டுரையிலிருந்து தொடங்கியது. பற்பல எண்ணிக்கைப் பிரச்சினைகளில் அது திரும்பத் திரும்ப வருவதைப் பார்க்கலாம். அதனாலேயே சேர்வியலில் இது ஒரு முக்கிய அத்தியாயமாக நிலைபெற்றுவிட்டது. ஒரு தொடர்வரிசையாக வரும் இந்த எண்களின் n –வது எண்ணுக்கு C<sub>n</sub> என்ற குறியீடு பயன்படுத்தப்படுகிறது. இதனுடைய மதிப்பு  

:<math>\frac{1}{n}\binom{2n-2}{n-1}</math>.அதாவது, <math>\frac{(2n-2)!}{n!(n-1)!}</math>  

ஆகையால்  
C<sub>2</sub> =1; C<sub>3</sub> = 2; C<sub>4</sub> =5; C<sub>5</sub> = 14, C<sub>6</sub> = 42 .....  

C<sub>1</sub> ஐ 1 என்று எடுத்துக்கொள்வது வழக்கம்
# மீட்புப் பணம்

**மீட்புப் பணம்** (Ransom)  
சிறைப்பிடிக்கப்பட்ட பிணையக் கைதிகளை, கடத்தப்பட்டவர்களை விடுவிப்பதற்காக கடத்தல்காரர்கள், சிறைபிடித்தவர்கள் அல்லது தீவிரவாதிகளால் கேட்கப்படும் மீட்புத்தொகையையே **மீட்புப் பணம்** அல்லது **பிணய மீட்புப்பணம்** என்பர். இது ஒரு குற்ற செயலாகும். பல போக்கிலிகள் மற்றும் கொள்ளையர்கள் வசதி மிக்கவர்களை அல்லது அவர்களின் குழந்தைகளை கடத்தி ஒரு இருப்பிடத்தில் பிணையமாக வைத்து விடுவிப்பதற்காக பிணை மீட்புத் தொகையை கேட்பர்.
# வார்ப்புரு:நடப்பு நிகழ்வுகள்/நடப்பு மாதச் செய்திகள் மார்ச் 2009

- மார்ச் 22: சீனாவில் காவல் நிலையம் ஒன்றைத் தாக்கிய திபெத்தைச் சேர்ந்த 93 புத்த குருக்கள் கைது செய்யப்பட்டனர். (ஏபி)
- மார்ச் 21:
  - அங்கோலாவில் பாப்பரசர் கலந்து கொண்ட ஒரு நிகழ்வில் கூட்ட நெரிசலில் சிக்கி இருவர் கொல்லப்பட்டுப் பலர் படுகாயமடைந்தனர். (பிபிசி)
  - மடகாசுகர் நாட்டுத் தலைவராக ஆண்ட்ரீ ராசொய்லினா பதவியேற்றார். (பிபிசி)
- மார்ச் 20: ஹோர்முஸ் நீரிணையில் இரண்டு அமெரிக்கக் கடற்படைக் கப்பல்கள் மோதிக்கொண்டன. (சீஎனென்)
- மார்ச் 19: தொங்கா நாட்டில் 7.9-அளவு நிலநடுக்கம் பதியப்பட்டது. (ஸ்கை செய்திகள்)
- மார்ச் 17: மடகாசுகர் அதிபராக முன்னாள் மேயர் ஆண்ட்ரி ராசொய்லினா இராணுவத்தினரால் தேர்ந்தெடுக்கப்பட்டார். (பிபிசி)
- மார்ச் 16: மடகாசுகரில் அதிபர் இல்லத்தை இராணுவம் முற்றுகையிட்டுக் கைப்பற்றியது. (ஏபி)
- மார்ச் 15: டிஸ்கவரி விண்ணோடம் புளோரிடாவில் இருந்து ஏழு விண்வெளி வீரருடன் வெற்றிகரமாகச் செலுத்தப்பட்டது. (சீஎனென்)
- மார்ச் 12: விண் எச்சங்களில் இருந்து தப்புவதற்காக பன்னாட்டு விண்வெளி நிலையத்தில் இருந்து விண்வெளி வீரர்கள் சிறிது நேரம் ரஷ்ய அவசர விண்கூடத்திற்குள் சென்றனர். (ஸ்கை)
- மார்ச் 11: ஜெர்மனியின் வினெண்டன் நகரில் பாடசாலை ஒன்றில் இடம்பெற்ற துப்பாக்கிச் சூட்டு நிகழ்வில் மாணவர்கள் 15 பேர் கொல்லப்பட்டனர். (DW)
- மார்ச் 10: அமெரிக்காவின் அலபாமாவில் இடம்பெற்ற துப்பாக்கிச் சூடு நிகழ்வில் குறைந்தது 10 பேர் கொல்லப்பட்டனர். (சீஎனென்)]
- மார்ச் 9: குருத்தணு (குளோனிங்) முறையில் மனிதரை உருவாக்குவதற்கான ஆராய்ச்சிகளுக்கு அமெரிக்க ஜனாதிபதி பராக் ஒபாமா அனுமதி மறுத்துள்ளார். (ராய்ட்டர்ஸ்)
- மார்ச் 8: வட அயர்லாந்தில் பிரித்தானிய இராணுவ முகாம் ஒன்றின் மீது தாக்குதல் நடத்தப்பட்டதில் இரு இராணுவத்தினர் கொல்லப்பட்டனர். (பிபிசி)
- மார்ச் 7: வேறு விண்மீன்களைச் சுற்றிவரும் கோள்களின் ஒளிச்செறிவை ஆராயவென நாசா கெப்ளர் விண்கலத்தை ஏவியது. (சீஎனென்)
- மார்ச் 6: சிம்பாப்வே பிரதமர் மோர்கன் சுவாங்கிராய் வீதி விபத்தொன்றில் படுகாயமடைந்தார். அவரது மனைவில் கொல்லப்பட்டார். (பிபிசி)
- மார்ச் 5: மகாத்மா காந்தி பயன்படுத்திய மூக்குக் கண்ணாடி உட்பட ஐந்து பொருட்கள் நியூயோர்க் நகரில் ஏலத்தில் விடப்பட்ட போது அவற்றை இந்தியத் தொழிலதிபர் விஜய் மல்லையா 18 லட்சம் அமெரிக்க டாலர்களுக்கு வாங்கினார். (பிபிசி)
- மார்ச் 4: சூடான் நாட்டுத் தலைவர் ஓமார் அல்-பசீருக்கு எதிராக பன்னாட்டு குற்றவியல் நீதிமன்றம் பிடியாணை பிறப்பித்தது. (சீஎனென்)
- மார்ச் 3: பாகிஸ்தானில் லாகூர் நகரில் இலங்கை துடுப்பாட்ட அணி வீரர்கள் சென்ற வாகனம் மீது இனம்தெரியாதோர் நடத்திய துப்பாக்கிச் சூட்டில் 6 இலங்கை துடுப்பாட்ட வீரர்கள் காயமடைந்து, 5 காவல்துறையினர் கொல்லப்பட்டனர். (பிபிசி)
- மார்ச் 2: மேற்கு ஆபிரிக்க நாடான கினி-பிசாவு தலைவர் ஜொவாவோ பேர்னார்டோ வியெய்ரா இராணுவத்தினரால் சுட்டுக் கொல்லப்பட்டார். (பிபிசி)
- மார்ச் 1:
  - சந்திரனுக்கான சீனாசின் முதலாவது விண்கலம் சாங்கேர் 1 வெற்றிகரமாக சந்திரனில் மோதியது. (சீன வானொலி)
  - இசைப்புயல் ஏ.ஆர்.ரகுமானுக்கு *ஜானே து யா ஜானே நா* என்ற படத்துக்காக பிலிம் பேர் விருது வழங்கப்பட்டது. (தினமணி)
# எம்டன் ஜெர்மானியப் போர்க்கப்பல்


**எம்டன் ஜெர்மனிப் போர்க்கப்பல் ** (German cruiser Emden)  
ஜெர்மன் இலகு வகைப் போர்க்கப்பல் பல வியத்தகு போர்ச்செயல்களை புரிந்து சாதனைப்படைத்த ஒன்றாகும். முதலாம் உலகப்போரின் முடிவிற்குப்பின் ஜெர்மானியால் நிர்மானிக்கப்பட்ட எம்டன் கப்பல்களில் மூன்றாவது போர்க்கப்பலே இந்த எம்டன்.  

1921 ல் வடிவமைக்கத் தீர்மானிக்கப்பட்ட இக்கப்பல் நேச நாடுகள் மற்றும் வெர்சாய் ஒப்பந்த நிர்பந்தத்தினால் இதன் உருவாக்கம் சற்றுக் காலதாமதம் ஆனது. இறுதியாக ஜனவரி 6, 1925 ல் அறிமுகப்படுத்தப்பட்டது. அக்டோபர் 15 , 1925 ல் போர்களில் பயன்படுத்தப்பட்டது. சோதனை முயற்சியாக எம்டன் அட்லாண்டிக், பசிபிக் மற்றும் மத்தியதரைக் கடல் பகுதிகளில் 1926 முதல் 1939 வரை பயன்படுத்தப்பட்டது.  

செப்டம்பர் 4, 1939 ல் இரண்டாம் உலகப்போரின் போது பிரித்தானியர்களின் வான் தாக்குதல்களால் இக்கப்பல் சேதத்திற்குள்ளானது. இதை சீர்செய்தபின் மீண்டும் வடக்குக் கடல்பகுதியில் பயன்படுத்தப்பட்டது. பின் ஓஸ்லோவில் நடந்த போரில் பங்குப்பெற்று பெரிய கப்பல்களான **புலுச்சர்**, **ஆஸ்கார்பர்க்** கப்பல்களை மூழ்கச்செய்தது.  

ஜெர்மன் முன்னாள் அதிபர் **பால் வோன் இன்டன்பெர்க்கினுடைய** இறப்பிற்குப்பின் அவர் உடலை சுமந்து வந்த பெருமை இக்கப்பலுக்குண்டு. ஏப்ரல் 9,1945 முதல் ஏப்ரல் 10, 1945 ஒரே இரவில் ஜெர்மனியின் கீல் பகுதியில் அடைந்த பலத்த வான்தாக்குதலில் மிகுந்த சேதத்திற்குள்ளானது. ஏப்ரல் 25, 1945 ல் படைப்பிரிவில் இருந்து விலக்கப்பட்டு மே 3 ல் துண்டுதுண்டாக சிதைக்கப்பட்டது.
# எம்டன்

**எம்டன்** (*Emden*) என்ற பெயரில் உள்ள கட்டுரைகள்:  

- எம்டன் (ஜெர்மனி) - ஜெர்மனியின் நகரம்
- எஸ். எம். எஸ் எம்டன் (1906) - ஜெர்மனியக் கப்பல்
- எஸ். எம். எஸ் எம்டன் (1915) - ஜெர்மனியக் கப்பல்
- எம்டன் ஜெர்மானியப் போர்க்கப்பல் - 1925 ஆம் ஆண்டு போர்க் கப்பல்
- எம்டன் விமான நிலையம்

---
# சென்ட்ரார்கைடீ



**சென்ட்ரார்கைடீ** *(Centrarchidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இக் குடும்பத்தின் பெயர் *சென்ட்ரார்கசு* *(Centrarchus)* என்னும் பேரினத்தின் பெயரைத் தழுவியது. இப் பேரினத்தில் *செ. மாக்குரோடெரசு* *(C. macropterus)* என்னும் ஒரு இனம் மட்டுமேயுள்ளது. *சென்ட்ரார்கைடீ* குடும்பத்தில் உள்ள 27 இனங்கள் எல்லாமே வட அமெரிக்காவைத் தாயகமாகக் கொண்டவை.  

இக் குடும்பத்து மீனினங்கள் குறைந்தது மூன்று குதமுட்களைக் கொண்டிருப்பது இவற்றின் தனித்துவமான இயல்பாகும். முதுகுமுட்கள் 5 - 13 வரை இருக்கும். எனினும் பெரும்பாலானவை 10 - 12 முதுகுமுட்களைக் கொண்டவையாக இருக்கின்றன. போலிப்பூக்கள் (pseudobranch) சிறியவையாக மறைந்து காணப்படும். இக் குடும்பத்து மீன்களில் பெரும்பாலானவை 20 சதம மீட்டருக்கும் (7.9 அங்குலம்), 30 சதம மீட்டருக்கும் (12 அங்குலம்) இடைப்பட்ட நீளம் கொண்டவை. ஆனாலும், இவற்றுள் மிகச் சிறிய மீனினங்களும் உள்ளன. *கரும்பட்டைச் சூரியமீன்* *(blackbanded sunfish)* எனப்படும் மீன்கள் 8 ச.மீ (3.1 அங்) நீளம் மட்டுமே கொண்டவை. இக் குடும்பத்திலுள்ள மிகவும் நீளமான மீன்கள் ஒரு மீட்டர் (3.3 அடி) நீளம் வரை வளரக்கூடியன.  

இக் குடும்பத்தில் உள்ள பல இனங்களைச் சேர்ந்த ஆண் மீன்கள் தமது வால்களினால் பள்ளம் தோண்டி அதில் இடப்படும் முட்டைகளைக் காவல் காக்கின்றன.  

## வகைப்பாடு

- சென்ட்ரார்கைடீ குடும்பம்
  - துணைக்குடும்பம் சென்ட்ரார்கைனீ (Centrarchinae)
    - tribe அம்புளோபிளைட்டைனி (Ambloplitini)
      - *அம்புளோபிளைட்டசு* *(Ambloplites)*
    - tribe ஆர்க்கோபிளைட்டைனி (Archoplitini)
      - *ஆர்க்கோபிளைட்டசு* *(Archoplites)*
      - *போமொக்சிசு* *(Pomoxis)*
    - tribe சென்ட்ரார்கைனீ (Centrarchini)
      - *சென்ட்ரார்கசு* *(Centrarchus)*
    - tribe எனீசந்தினி (Enneacanthini)
      - *எனீசந்தசு* *(Enneacanthus)*
  - லெப்போமினீ (Lepominae) துணைக்குடும்பம்
    - tribe லெப்போமினீ (Lepomini)
      - *லெப்போமிசு* *(Lepomis)*
  - இன்சேர்ட்டீ செடிசு (incertae sedis)
    - *மைக்குரோடெரசு* *(Micropterus)*
    - *அசாந்தர்கசு* *(Acantharchus)*
# விக்கிப்பீடியா:உங்களுக்குத் தெரியுமா/மார்ச் 1, 2009


- **மின் விலாங்குமீன்** தற்காத்துக் கொள்வதற்காகவும் பிற உயிர்களை வேட்டையாடுவாதற்காகவும், 500 வோல்ட்டு மின்னழுத்தமும் 1 ஆம்பியர் மின்னோட்டம் (500 வாட்) திறனுள்ள மின் அதிர்வுகளை உற்பத்தி செய்யவல்லது
- உருசியாவில் **ஆயுள் எதிர்பார்ப்பு** ஆண்களுக்கு 61.5 ஆண்டுகள் ஆகவும், பெண்களுக்கு 73.9 ஆண்டுகளாகவும் பெரிய வேறுபாடுடன் அமைகிறது.
- உலகில் சிறைப்பட்டவர்களில் 25% (2.5 மில்லியன்) ஆனோர் ஐக்கிய அமெரிக்கச் சிறைகளில் உள்ளனர்.
- 2008 ம் ஆண்டில் சீனா, அமெரிக்கா, நிப்பான், இந்தியா ஆகிய நாடுகளில் முறையே 253, 220, 94, 60 மில்லியன் **இணையப்** பயனர்கள் உள்ளார்கள்.
- தற்காலம்வரை செந்தமிழுக்கான இலக்கணம் பெரும்பாலும் **நன்னூலைப்** பின்பற்றி உள்ளது.
# பேர்சைடீ



**பெர்சிடே** *(Percidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை வட அரைக்கோளப் பகுதியின் உவர் நீர் நிலைகளில் வாழுகின்றன. இந்தக் குடும்பத்தில் உள்ள 10 பேரினங்களில் 200 இனம் (உயிரியல்)|இனங்கள்]] உள்ளன. இக் குடும்பத்திலுள்ள பேரினங்கள்:  

*அமோகிரிப்டா* *(Ammocrypta)*  

*கிரிசுட்டலேரியா* *(Crystallaria)*  

*எத்தியோசுத்தோமா* *(Etheostoma)*  

*சிம்னோசெஃபாலசு* *(Gymnocephalus)*  

*பேர்சா* *(Perca)*  

*பேர்சரைனா* *(Percarina)*  

*பேர்சைனா* *(Percina)*  

*ரோமனைக்திசு* *(Romanichthys)*  

*சாண்டர்* *(Sander)*  

*சிங்கெல்* *(Zingel)*
# வார்ப்புரு:உங்களுக்குத் தெரியுமா தகவல் பெட்டி

<div>  
| காப்பகம் | } |
| --- | --- |
- **2025**
- **2022**
- **2021**
- **2018**
- **2016**
- **2015**
- **2014**
- **2013**
- **2012**
- **2011**
- **2010**
- **2009**
- **2008**
- **2006**
</div>
# பிலிம்பேர் விருதுகள்



**பிலிம்பேர் விருதுகள்** (*Filmfare Awards*) என்பது 1954 ஆம் ஆண்டு முதல் பிலிம்பேர் என்ற இதழால் இந்தி மொழி திரைப்படத் துறையை சார்ந்த நடிகர்கள் மற்றும் தொழில்நுட்ப கலைஞர்களை கௌரவிக்கும் விதமாக வழங்கப்படும் ஒரு பிரபலமான விருது விழா ஆகும்  

இது ஆரம்பத்தில் *கிளேயார் விருதுகள்* என்ற பெயரில் பிலிம்பேர் இதழாசிரியரின் பெயரில் வழங்கப்பட்டு வந்தது. இவ்விருதுகளுக்கான திரைப்படங்களை பொதுமக்களின் வாக்கெடுப்பு, திரைப்பட நிபுணர்களைக் கொண்ட குழுவின் பரிந்துரை ஆகிய இரு முறைகளைக் கொண்டு தேர்ந்தெடுக்கப்படுகின்றன. மொத்தம் 31 விருதுகள் வழங்கப்படுகின்றன. 2000 ஆம் ஆண்டு முதல் விருது வழங்கும் விழாவின் பதிப்பு சோனி என்ற தொலைக்காட்ச்சியில் ஒளிபரப்பு செய்யப்பட்டது. அதன் பிறகு 2018 ஆம் ஆண்டு முதல் கலர்ஸ் என்ற தொலைக்காட்சியில் ஒளிபரப்பாகி வருகின்றது. 65 வது பிலிம்பேர் விருதுகள் நிகழ்வு 2020 பிப்ரவரி 16 ஆம் தேதி குவகாத்தியின் சருசஜாய் ஸ்டேடியத்தில் நடைபெற்றது.  

பிலிம்பேர் விருதுகள் பெரும்பாலும் இந்தி திரைப்படத் துறையின் அமெரிக்காவில் உள்ள அகாதமி விருதுகளுக்கு சமமானவை என்று குறிப்பிடப்படுகின்றன. 1990 களின் நடுப்பகுதி வரை, மும்பையில் பல விருதுகள் வழங்கும் வரை *பிலிம்பேர் விருதுகள்* பாலிவுட்டில் முதன்மையான மற்றும் மிகவும் அங்கீகரிக்கப்பட்ட விருதுகளாக இருந்தன. ஆனால் 2000களில் இருந்து பார்வையாளர்களிடம் மிகமோசமான எதிர்மறை கருத்துக்களை பெற்று வருகின்றது.  

இதன் பிரிவாக தென்னிந்திய பிலிம்பேர் விருதுகள், பிலிம்பேர் மராத்தி விருதுகள், கிழக்கு பிலிம்பேர் விருதுகள் போன்ற திரைத்துறைகளுக்கு விருதுகள் வழங்கப்பட்டு வருகின்றது.
# புட்டி

**புட்டி** ஒரு இலவச மற்றும் திறந்தமுனையம் போன்ற, தொடர் கன்சோல மற்றும் நெட்வொர்க் கோப்பு பரிமாற்ற பயன்படுகின்றது. இது SCP, SSH, டெல்நெட், rlogin மற்றும் மூல சாக்கெட் இணைப்பு உள்ளிட்ட பல பிணைய நெறிமுறைகளை ஆதரிக்கிறது. இது ஒரு தொடர் குதையுடன் இணைக்கப்படலாம் . "புட்டி" என்ற பெயருக்கு அதிகாரப்பூர்வ அர்த்தம் எதுவும் இல்லை.  

புட்டி முதலில் மைக்ரோசாப்ட் விண்டோஸிற்காக எழுதப்பட்டது, ஆனால் இது வேறு பல இயக்க முறைமைகளுக்கு பயன்படுகின்றது . மற்றும் , சில யூனிக்ஸ் போன்ற தளங்களுக்கு அதிகாரப்பூர்வ நுழைப்பான்களாக கிடைக்கின்றன, மேலும் சிம்பியன், விண்டோஸ் மொபைல் மற்றும் விண்டோஸ் தொலைபேசி போன்ற தளங்களுக்கு அதிகாரப்பூர்வமற்ற நுழைப்பான்களாக பங்களிக்கின்றது.  

புட்டி சைமன் டாதம் என்ற பிரித்தானிய புரோகிராமரால் முதன்மையாக எழுதப்பட்டது மற்றும் பராமரிக்கப்படுகிறது.  

புட்டியின் உருவாக்கம் 1998 ஆம் ஆண்டின் பிற்பகுதியில் தொடங்கியது,
# தாய்வழி உறவு முறை

ஆண்-பெண் இருவருக்கிடையிலான திருமண உறவு களும் அதன்பின் அவர்களுக்குள்ளான பாலுறவு களால் உருவாகும் குழந்தை களை ஆண்களின் தந்தை வழியில் கொண்டு வருவதா அல்லது பெண்களின் தாய் வழியில் கொண்டு வருவதா என்பதை அவர்கள் சார்ந்துள்ள சாதிகள் அடிப்படையில் பிரிக்கிறார்கள். குழந்தைகளை பெண்களின் வழியில் கொண்டு வரும் உறவுமுறைக்குத் தாய்வழி உறவு முறை என்று பெயர். இந்தத் தாய்வழி உறவு முறையைக் கொண்டுள்ள சாதிகளில் பிறக்கும் குழந்தைகள் தாய்-->மகள்-->மகளின் மகள்--> என்று தொடர்கிறது. இவ்வழியில் குழந்தையுடன் பிறந்தவர்கள் (சகோதர/சகோதரிகள்)மற்றும் தாயுடன் பிறந்தவர்கள் (மாமா, சித்தி/பெரியம்மா)என்று அனைவரும் ஒரு குறிப்பிட்ட பிரிவைச் சார்ந்தவர்களாக இருக்கிறார்கள்.  

## தாய்வழி உறவு முறைச் சமூகங்கள்

இன்று தமிழகத்தில் தாய்வழி உறவு முறைச் சமூகங்களின் எண்ணிக்கை மிகக் குறைவு. கோட்டைப் பிள்ளைமார், செவளைப் பிள்ளைமார், இல்லத்துப்பிள்ளைமார், நாங்குடி வேளாளர், நாஞ்சில் நாட்டு வேளாளர், அரும்புக் கட்டி வேளாளர், அம்பொனேரி மறவர், காரண மறவர், கொண்டையங் கோட்டை மறவர், ஆப்பனாடு கொண்டையங் கோட்டை மறவர், வாதிரியார்., கிறித்துவ மறவர், செறுமர், அய்யனவர், செக்கலவர், கயலர், மரைக்காயர் போன்றவர்கள் குறிப்பிடத் தக்கவர்கள்.  

இலங்கையில் முக்குவர், சோனகர், கிழக்குத் தமிழர்கள் ஆகியோர்களும் தாய்வழி உறவு முறைகளையே கடைப்பிடிக்கின்றனர்.  

## திருமண உறவுகள்
தாய்வழி உறவு முறைச் சமூகங்களில் திருமணம் நிகழ்வுகளுக்காக குறிப்பிட்ட சமூகங்களின் தாயும், குழந்தைகளும் ஒரே பிரிவினராக இருப்பதால் அந்தப் பிரிவின் மாற்றுப் பிரிவுகளில் உள்ளவர்களுடன் திருமண உறவுகள் மேற்கொள்ளப்படுகிறது. இந்தப் பிரிவில் தாயுடன் பிறந்த தாய்மாமன் ஒரே பிரிவில் இருப்பதால் இந்தச் சமூகங்களில் பெண்ணிற்குத் தாய்மாமன்களை மணம் முடிக்கும் வழக்கம் இல்லை. தாய்மாமன்கள் சகோதர முறையாகவே கடைப்பிடிக்கப்படுகிறது.  

## அடிக்குறிப்பு
# தந்தைவழி உறவு முறை

ஆண்-பெண் இருவருக்கிடையிலான திருமண உறவு களும் அதன்பின் அவர்களுக்குள்ளான பாலுறவு களால் உருவாகும் குழந்தை களை ஆண்களின் தந்தை வழியில் கொண்டு வருவதா அல்லது பெண்களின் தாய் வழியில் கொண்டு வருவதா என்பதை அவர்கள் சார்ந்துள்ள சாதிகள் அடிப்படையில் பிரிக்கிறார்கள். குழந்தைகளை ஆண்களின் வழியில் கொண்டு வரும் உறவுமுறைக்குத் தந்தைவழி உறவு முறை என்று பெயர். இந்தத் தந்தைவழி உறவு முறையைக் கொண்டுள்ள சாதிகளில் பிறக்கும் குழந்தைகள் தந்தை-->மகன்-->மகனின் மகன்--> என்று தொடர்கிறது. இவ்வழியில் குழந்தையுடன் பிறந்தவர்கள் (சகோதர/சகோதரிகள்)மற்றும் தந்தையுடன் பிறந்தவர்கள் (அத்தை, சிற்றப்பா/பெரியப்பா)என்று அனைவரும் ஒரு குறிப்பிட்ட பிரிவைச் சார்ந்தவர்களாக இருக்கிறார்கள்.  

## தந்தைவழி உறவு முறைச் சமூகங்கள்

தமிழகத்தில் பெரும்பான்மையான சமூகங்கள் தந்தைவழி உறவு முறைச் சமூகங்களாகவே இருக்கின்றன. கோட்டைப் பிள்ளைமார், செவளைப் பிள்ளைமார், இல்லத்துப்பிள்ளைமார், நாங்குடி வேளாளர், நாஞ்சில் நாட்டு வேளாளர், அரும்புக் கட்டி வேளாளர், ஆம்பநேரி மறவர்,கொண்டையங் கோட்டை மறவர் ஆப்பனாடு கொண்டையங் கோட்டை மறவர் போன்று தாய்வழி உறவு முறைகளைக் கடைப்பிடிக்கும் ஒரு சில சமூகங்களைத் தவிர அனைத்துச் சமூகங்களும் தந்தைவழி உறவு முறைகளையேக் கடைப்பிடித்து வருகின்றனர் என்பது குறிப்பிடத்தக்கது.  

## திருமண உறவுகள்

தந்தைவழி உறவு முறைச் சமூகங்களில் திருமணம் நிகழ்வுகளுக்காக குறிப்பிட்ட சமூகங்களின் தந்தையும், குழந்தைகளும் ஒரே பிரிவினராக இருப்பதால் அந்தப் பிரிவின் மாற்றுப் பிரிவுகளில் உள்ளவர்களுடன் திருமண உறவுகள் மேற்கொள்ளப்படுகிறது. இந்தப் பிரிவில் தாயுடன் பிறந்தவர்கள் மாற்றுப் பிரிவில் இருப்பதால், இந்தச் சமூகங்களில் பெண்ணிற்குத் தாய்மாமன்களையோ அல்லது தாய்மாமனின் மகன்களையோ மணம் முடிக்கும் வழக்கம் கடைப்பிடிக்கப்படுகிறது.
# மீத்தைல் ஐசோசயனேட்டு


**மீத்தைல் ஐசோசயனேட்டு** அல்லது **மெத்தில் ஐசோசயனேட்டு** (Methyl isocyanate) கரிம வேதியியல் பிணைவின் C<sub>2</sub>H<sub>3</sub>NO என்னும் மூலக்கூறு வாய்பாட்டுடன், H<sub>3</sub>C-N=C=O என்ற மூலக்கூறு அமைப்புடன் கூடிய ஒரு வேதிப் பொருளாகும். இணையானப் பெயர் ஐசோசையனேட்டோ மீத்தேன், மீத்தைல் கார்பைல்அமைன் இதை **எம் ஐ சி** (MIC) என்கின்றனர். 1888 ஆம் ஆண்டு ஈஸ்டர் லிருந்து (ஐசோ சயனிக் அமிலம்) கண்டுபிடிக்கப்பட்டது. மீத்தைல் ஐசோ சயனேட் ஒரு கார்பமேட் (carbamate)(கார்பிக் காடி) பூச்சிக்கொல்லி மருந்தாகும். ரப்பர் மற்றும் பசைப் பொருட்கள் தாயாரிக்க துணை வேதிப் பொருளாகப் பயன்படுகிறது. மனிதர்களின் நலத்திற்கு ஊறுவிளைவிக்கக்கூடிய மிகவும் அதிக நச்சுத்தன்மைக் கொண்ட இவ் வேதிப்பொருள் போப்பால் பேரழிவுக்குக் காரணமாக விளங்கி **4,000** பேர்களை வளிமக் கசிவு நிகழ்ந்தவிடத்திலேயே உயிரிழக்கச் செய்தது. மொத்த உயிரிழப்புகள் **17,000** க்கும் மேற்பட்டோர் என்பது குறிப்பிடத்தக்கது..  

## அடிக்குறிப்புகளும் மேற்கோள்களும்
# இராமன் ஆய்வுக் கழகம்


**இராமன் ஆய்வுக் கழகம்** அல்லது **இராமன் ஆராய்ச்சிக் கழகம்** (*Raman Research Institute*) இந்தியாவின் பெங்களூருவில் அமைந்துள்ள ஒரு ஆய்வுக் கழகம். இக்கழகம் இயற்பியலுக்கான நோபல் பரிசு பெற்ற சர். ச. வெ. இராமனால் 1948ஆம் ஆண்டில் துவங்கப்பட்டது.  

## ஆய்வுகள்
- வானியல் மற்றும் வானியற்பியல்
- திரவ‌ படிகம்
- கோட்பாட்டு இயற்பியல்
- ஒளியியல்
- மென் கடத்துப் பொருட்கள்

## வரலாறு
அறிவியல் சம்பந்தமாக ஆய்வுகள் நடத்த தனி ஒரு ஆய்வுக்கூடம் அல்லது கழகம் ஆரம்பிக்க வேண்டும் என்ற எண்ணம் எப்போதும் ராமனிடத்தில் இருந்துகொண்டிருந்தது. அதற்காக ராமன் அப்போதைய மைசூர் மகாராஜாவிடம் உதவி கேட்டார். மைசூர் மகாராஜாவும் உதவ முன்வந்தார். மகாராஜா தற்போதைய பெங்களுருவில் மல்லேஸ்வரம் என்ற இடத்தில் 10 ஏக்கர் பரப்பளவு கொண்ட இடத்தை ராமனுக்கு 1934 ஆம் ஆண்டு இந்திய அறிவியல் கழகம் ஆரம்பிப்பதற்காக கொடுத்து உதவினார். 1941 ஆம் ஆண்டு ராமன் இந்திய அறிவியல் கழகம் மற்றும் ராமன் ஆய்வு கழகம் ஆரம்பிக்க முதல் அடிக்கல் நாட்டப்பட்டது ஆனால் 1948 ஆம் ஆண்டு முதல்தான் ராமன் ஆய்வுக்கழகம் செயல்பாட்டிற்கு வந்தது. ராமன் எப்போதும் அரசாங்கத்திடம் உதவி கேட்கக்கூடாது என்பதில் கவனமாக இருந்தார். ஆய்வுகளுக்குத் தேவையான நிதியை தனியாரிடம் இருந்து திரட்டினார். இந்திய அறிவியல் கழகம் மற்றும் ராமன் ஆய்வுக்கழகம் இரண்டிற்கும் இறுதிவரை ராமனே தலைவராக இருந்து வழிநடத்தினார்.
# போபர்ஸ் ஊழல்

**போபர்ஸ் அவதூறு** (Bofors Scandal) இந்தியாவில் 1980 இல் நிகழ்ந்த மிக முக்கிய பீரங்கி பேர ஊழல் குற்றச்சாட்டு நிகழ்வாகும். இந்தியாவிற்காக போபர்சு நிறுவனத்திடம் இருந்து வாங்கிய 155 மிமீ பீரங்கிகள் (குட்டையான பீரங்கி வண்டி - howtzer) வாங்கியதில் தனிப்பட்ட இலாபம் அடைந்ததாக குற்றம் சாட்டப்பட்டது. இதில் சம்பந்தப்பட்டவராக முன்னாள் பிரதமர் இராஜிவ் காந்தி மீது குற்றம் சுமத்தப்பட்டது. இதன் காரணமாக அவரும் அவருடைய இந்திய தேசிய காங்கிரஸ் கட்சியும் 1989 தேர்தலில் தோல்வியைக் கண்டது.  

இந்த அவதூறு குற்றச்சாட்டின் இந்திய மதிப்பு 64 கோடி இந்திய ரூபாய்களாகும்.  

இந்த வழக்கு வெளிச்சத்துக்கு வருவதற்கு காரணமாக இருந்தவர் அப்பொழுது இந்திய பாதுகாப்புத்துறை அமைச்சராக பொறுப்பு வகித்த வி. பி. சிங். இது பத்திரிகைகளில் சித்ரா சுப்பிரமணியம் மற்றும் என். ராம் போன்ற பத்திரிகையாளர்களால் இந்து மற்றும் இந்தியன் எக்ஸ்பிரஸ் நாளிதழ்களின் மூலம் வெளியானது.  

இந்த ஊழலுக்கு இடைத்தரகராக செயல்பட்டவர் இத்தாலியத் தொழிலதிபரான ஒத்தோவியோ குவாத்ரோச்சி. இவர் இராஜிவ் காந்திக்கு மிக நெருக்கமானவர்.  

இதன் வழக்கின் விசாரணை நடந்து கொண்டிருக்கையில் இராஜிவ் காந்தி மே 21, 1991 அன்று படுகொலை செய்யப்பட்டார்.
# ஜொவாவோ பேர்னார்டோ வியெய்ரா


**ஜொவாவோ பேர்னார்டோ வியெய்ரா** (*João Bernardo "Nino" Vieira*, ஏப்ரல் 27, 1939 - மார்ச் 2, 2009) கினி-பிசாவு நாட்டின் தலைவராக 2005 அக்டோபர் 1 முதல் 2009 இல் அவர் படுகொலை செய்யப்படும் வரை பதவியில் இருந்ந்தவர். முன்னராக 1980 முதல் 1999 வரை இவர் கினி-பிசாவு நாட்டின் தலவராக இருந்து உள்நாட்டுப் போரின் பின்னர் தனது பதவியை இழந்திருந்தார். 2005 இ மீண்டும் அரசியலில் நுழைந்து அவ்வாண்டு இடம்பெற்ற தேர்தலில் வெற்றி பெற்றார். 2009 மார்ச் 2 ஆம் நாள் இவரை எதிர்த்த இராணுவக் குழுவினரால் சுட்டுக் கொல்லப்பட்டார். இவர் கொலை செய்யப்படுவதற்கு சில மணி நேரங்களுக்கு முன்னர் கினி-பிசாவு நாட்டின் இராணுவத் தளபதி *பட்டிசுட்டா வாய்* என்பவர் குண்டுவெடிப்பு ஒன்றின் போது கொல்லப்பட்டார்.
# திருச்சி பிரேமானந்தா



**பிரேமானந்தர்** (*Premananda*, **பிரேமானந்தா**, நவம்பர் 17, 1951 - பெப்ரவரி 21, 2011) என்பவர் இந்திய குருவும், தமிழ்நாட்டில் உள்ள பிரேமானந்தா ஆசிரமத்தை நிறுவியவரும் ஆவார். இலங்கையைச் சேர்ந்த இவர் மீது பாலியல் குற்றம், மற்றும் கொலைக்குற்றம் சுமத்தப்பட்டு இந்திய உச்ச நீதிமன்றத்தால் ஆயுள் தண்டனை விதிக்கப்பட்டது.  

## வாழ்க்கைக் குறிப்பு
பிரேம்குமார் என்ற இயற்பெயரைக் கொண்ட பிரேமானந்தா இலங்கையைப் பிறப்பிடமாகக் கொண்டவர். இலங்கையின் மலையகத்தில் மாத்தளை நகரில் தனது ஆசிரமம் ஒன்றையும் அனாதை இல்லம் ஒன்றையும் நடத்தி வந்தார். ஈழப்போரை அடுத்து இவரும் இவரது சீடர்களும் 1984 ஆம் ஆண்டில் தமிழ்நாட்டிற்கு இடம்பெயர்ந்தனர். அவருடைய அனாதை இல்லத்தில் இருந்த சிலரையும் இவர் தன்னுடன் கூட்டிச் சென்றார். ஆரம்பத்தில் திருச்சிராப்பள்ளியில் ஓர் இடத்தில் தனது ஆசிரமத்தை ஆரம்பித்தார். 1989 இல் பாத்திமாநகருக்கு குடிபெயர்ந்தனர். இவ்வாசிரமத்தின் கிளைகள் இங்கிலாந்து, சுவிட்சர்லாந்து, பெல்ஜியம் மற்றும் ஏனைய பல நாடுகளிலும் திறக்கப்பட்டன.  

## குற்றச்சாட்டுகள்

இவர் பெண்களிடம் தகாத முறையில் நடந்ததாக 1997 ஆம் ஆண்டு எழுந்த பலத்த சர்ச்சை மற்றும் புகார்களின் அடிப்படையில், நடத்தப்பட்ட காவல் துறை புலன் விசாரணையில், குற்றங்கள் நிருபணமாகியதால், இவர் கைது செய்யப்பட்டு சிறையிலடைக்கப்பட்டார். இவர் பாலியல் குற்றம், வெளிநாடுகளில் அனுமதியின்றி சொத்து குவித்தது, முதலீடு செய்தது, கொலைக்குற்றம் போன்ற பல குற்றங்களைப் புரிந்ததால் நீதிமன்றம் இவருக்கு இரட்டை ஆயுள் தண்டனை அளித்து சிறையில் அடைத்தது. இவருடன் சேர்ந்து குற்றச் செயல் புரிந்த இவருடைய மாமா, பக்கிரிசாமி , மயில் வாகனம் ஆகியோரும் தண்டிக்கப்பட்டனர். பக்கிரிசாமி என்பவருக்கு ஆயுள் தண்டனை வழங்கப்பட்டது. ஆனால் பக்கிரிசாமி 2001 ல் மரணமடைந்தார். தீர்ப்பை எதிர்த்து இந்திய உச்சநீதிமன்றத்தில் மேல்முறையீடு செய்தனர். இருப்பினும் உச்ச நீதிமன்றம் இவருடைய பாலியல் குற்றத்தையும், கொலைக் குற்றத்தையும் உறுதி செய்தது.  

இவருக்கு ஆதரவாக வாதாடியவர் இந்தியாவின் பிரபல வழக்கறிஞரான இராம் ஜெத்மலானி.இவருக்கு எதிராக வாதாடி பிரேமானந்தாவுக்கு இரட்டையாயுள் தண்டனை வாங்கிக்கொடுத்த வழக்கறிஞர் கும்பகோணத்தை சேர்ந்த கீதாலயன் என்கின்ற சுகுமாரன் ஆவார். இவருக்கு இரட்டை ஆயுள் தண்டனை வழங்கிய பெண் நீதிபதி திருமதி பானுமதி.  
இவர் கைது செய்யப்பட்டு கடலூர் மத்திய சிறையில் அடைக்கப்பட்டார். ஆனால் சில ஆண்டுகளில் அவருக்கு உடல் நலக் குறைவு ஏற்பட்டதையடுத்து சென்னை புழல் சிறைக்கு மாற்றப்பட்டார். நீதிமன்ற சிறப்பு அனுமதியுடன் தனியார் மருத்துவமனையில் சேர்க்கப்பட்டு 21 பெப்ரவரி 2011ல் மஞ்சள் காமாலை நோய் காரணமாக மரணமடைந்தார்.
# சூபிக் கதை

**கதையின் பெயர்:** **சந்திர காந்தக்கல்**  

பல வருடங்களுக்கு முன்னால் தான் சென்றிருந்த ஓர் ஊருக்கு மாறுவேடமிட்டு, சூஃபி ஞானி மீண்டும் போனார். ஏனெனில், முன்பு அவர் சென்ற போது, அவரின் அறிவுரைகளைக் கேட்காமல், சூஃபியின் மீது கோபம் கொண்டு, அவரைக் கற்களால் அடித்து விரட்டியிருந்தனர்.  

தற்பொழுது அவரை அடையாளம் தெரிந்து கொள்ளாத மக்களிடம், *என்னிடம் ஒரு **சந்திர காந்தக்கல்** இருக்கிறது. அபூர்வ கற்களை வியாபாரம் செய்யும் எனக்கு, இந்தக் கல் என் வீட்டுத் தோட்டத்தில் கிடைத்தது. இது சந்திரனிலிருந்து, பூமியில் விழுந்ததாகப் பெரியவர்கள் சொன்னார்கள். அக்கல்லைப் பார்த்தாலே, செய்த பாவங்கள் விலகும். நோய் நீங்கும். எதிரிகள் விலகுவர்* என பலவாறு சோதிடரைப் போல உரை நிகழ்த்தினார்.  

உடனே, மக்கள் அவரைச் சூழ்ந்து கொண்டனர். *நான்தான் முதலில் பார்ப்பேன், எனக்குத் தான் முதலில்.. *என்று அங்கே பெரிய அடிதடி ரகளையே நடந்தது. சூஃபி உடனே அவர்களைப் பார்த்து , *இதை சும்மா காட்ட மாட்டேன். இதைப் பார்க்கக் கட்டணம்* என்று கூறி, அதற்கான கட்டணத்தைக் கூறினார். அக்கட்டணத்தை மக்கள் ஏற்று , சந்திர காந்தக்கல்லைப் பார்க்க வரிசையில் நின்றனர். எல்லோரும் உரிய கட்டணத்தைக் கொடுத்து, அந்த** சந்திர காந்தக்கல்லைப்** பார்த்தனர். பலர் தங்கள் சிரமங்கள், அப்பொழுதே விலகியதாகக் கூறி வியந்தனர். சிறிது நேரத்திலேயே, ஞானிக்கு நிறைய பணம் சேர்ந்து விட்டது.  

அன்று மாலை கூடியிருந்த மக்கள் முன் ஞானி, மக்களால் சேர்ந்த பணம் அனைத்தினையும் கொட்டினார்.  
பின்பு, பின்வருமாறு உரை நிகழ்த்தினார். *சில நாட்களுக்கு முன் நான் உங்களிடம் நல்லதைச் சொன்ன போது, நீங்கள் என்னைக் கற்களால் அடித்து விரட்டினீர்கள். உங்களுக்கு ஞாபகம் இருக்கிறதா? அங்ஙனம் அடித்தக் கற்களுள் ஒன்று தான், **இந்த சந்திர காந்தக்கல்**. இந்த முறை, நான் மிகைப்படுத்திப் பொய்யானத் தகவலைச் சொன்னேன். நீங்கள் பணத்தை அள்ளிக் கொடுக்கிறீர்கள். உழைக்காமல் பொருளீட்டப் பார்க்கிறீர்கள்* என்றுரைத்து விட்டு, மாறுவேடத்தினைக் களைந்தார்.  

அதனைக் கண்ட மக்கள் அதிர்ச்சியடைந்து, வெட்கி தலைக்குனிந்தனர். அப்பொழுது ஞானி, அவர்கள் கொடுத்த அனைத்துப் பணத்தினையும் அவர்களிடமே கொடுத்து விட்டு, அங்கிருந்து அகன்றார்.
# பிரியாகந்தைடீ



**பிரியாகந்தைடீ** *(Priacanthidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இக் குடும்பத்தில் 18 இனங்கள் அடங்கியுள்ளன. இக் குடும்பத்தைச் சேர்ந்த மீனினங்கள் கடினமான முட்களைக் கொண்ட செதில்களைக் கொண்டுள்ளன. இதனால், இக் குடும்பத்துக்கு *பிரியோ* *(கடிக்கும்)*, *அக்காந்தா* *(முள்)* என்னும் சொற்களின் சேர்க்கையால் உருவான *பிரியாகந்தைடீ* என்னும் பெயர் கொடுக்கப்பட்டுள்ளது. இக் குடும்பத்திலுள்ள இனத்து மீன்கள் பொதுவாகப் பெரிய கண்களைக் கொண்டவை. இதனால் இவற்றை ஆங்கிலத்தில் *பெருங்கண்* *(bigeye)* என அழைப்பர். ஊனுண்ணும், இரவில் இரைதேடும் இவற்றின் வாழ்க்கை முறைக்கு இப் பெரிய கண்கள் உதவியாக உள்ளன. பிரியாகந்தைடீக்கள் பெரும்பாலும் ஒளி பொருந்திய சிவப்பு நிறமானவை. எனினும், வேறு நிறங்களைக் கொண்ட மீனினங்களும் இக் குடும்பத்தில் உள்ளன. பெரும்பாலான இக் குடும்ப மீன்கள் அதிக அளவாக 30 சதம மீட்டர் (12 அங்குலம்) வரை வளர்கின்றன. சில இனங்கள் 50 சதம மீட்டர்கள் (20 அங்குலம்) வரை வளரக்கூடியன.  

*பிரியாகந்தைடீ* குடும்ப மீன்கள் அத்திலாந்திக் பெருங்கடல், இந்தியப் பெருங்கடல், பசிபிக் பெருங்கடல் ஆகியவற்றின் வெப்பவலய, துணைவெப்பவலயப் பகுதிகளில் வாழ்கின்றன. பொதுவாக இவைகளைப் பவளப்பாறைகள் அல்லது கடலடியில் துருத்திக் கொண்டிருக்கும் பாறைகளுக்கு அண்மையில் காணலாம். இவற்றில் சில இனங்கள் உணவுக்காகப் பிடிக்கப்படுகின்றன.  

## வகைப்பாடு
, மாலைதீவுகள்]]  

*பிரியாகந்தைடீ* குடும்பம் 4 பேரினங்களாகப் பிரிக்கப்படுகின்றன.  
1. *பிரியாகாந்தசு* *(Priacanthus)*
1. *பிரிசித்தியெனிசு* *(Pristigenys)*
1. *எட்டரோபிரியாகாந்தசு* *(Heteropriacanthus)*
1. *கூக்கியோலசு* *(Cookeolus)*
# அப்போகொனைடீ



**அப்போகொனைடீ** *(Apogonidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை அத்திலாந்திக் பெருங்கடல், இந்தியப் பெருங்கடல், பசிபிக் பெருங்கடல் ஆகிய கடற் பகுதிகளில் காணப்படுகின்றன. முக்கியமாக இவை கடல் மீன்கள், சில இனங்கள் உவர் நீரிலும் வாழுகின்றன. இவற்றுள் சில இனங்கள் மீன் காட்சியகங்களில் விரும்பி வைக்கப்படுகின்றன. இவை சிறியனவாகவும், அமைதியானவையாகவும், அழகிய நிறங்கள் கொண்டவையாகவும் இருப்பதால் அவற்றை மக்கள் பார்க்க விரும்புகின்றனர்.  

பொதுவாக இவை சிறிய மீன்கள். பெரும்பாலான இனங்கள் 10 சதம மீட்டர்களுக்கும் (3.9 அங்குலம்) குறைவான நீளம் கொண்டவை. வாய் பெரிதாக அமைந்திருப்பதும், முதுகுச் செட்டைகள் இரண்டாகப் பிரிந்து இருப்பதுவும் இவற்றின் சிறப்பு இயல்பாகும். வெப்பவலய, துணைவெப்பவலயக் கடல்களில் வாழும் இக் குடும்ப மீன்கள் பொதுவாகப் பவளப்பாறைத் திட்டுகளிலும், குடாப் பகுதிகளிலும் அதிகமாகக் காணப்படுகின்றன.  

இவை இரவு நேரங்களிலேயே உணவு தேடுகின்றன. பகலில் பவளப்பாறைகளில் உள்ள இருண்ட இடுக்குகளில் மறைந்து இருக்கின்றன. இவற்றுட் சில மீனினங்கள் ஆண் மீன்களின் வாய்க்குள் முட்டை இடுகின்றன.  

## வகைப்பாடு
இக் குடும்பத்தின் 2 துணைக் குடும்பங்களில் 24 பேரினங்களைச் சேர்ந்த 331 இனங்கள் உள்ளன.  
**அப்போகொனைடீ** குடும்பம்  
- **அப்போகொனைனீ** துணைக்குடும்பம்
  - *அப்போகோன்* *(Apogon)*
  - *அப்போகொனிக்திசு* *(Apogonichthys)*
  - *ஆர்க்காமியா* *(Archamia)*
  - *அசுட்ராபோகோன்* *(Astrapogon)*
  - *செர்கேமியா* *(Cercamia)*
  - *செய்லோடிடெரசு* *(Cheilodipterus)*
  - *கொரந்தசு* *(Coranthus)*
  - *ஃபௌலேரியா* *(Fowleria)*
  - *குளொசாமியா* *(Glossamia)*
  - *ஓலாப்போகன்* *(Holapogon)*
  - *லாக்னேராத்தசு* *(Lachneratus)*
  - *மியோனோரசு* *(Mionorus)*
  - *நியாமியா* *(Neamia)*
  - *நெக்டாமியா* *(Nectamia)*
  - *ஃபியோப்டிக்சு* *(Phaeoptyx)*
  - *தெராப்போகன்* *(Pterapogon)*
  - *ராப்டாமியா* *(Rhabdamia)*
  - *சிபாமியா* *(Siphamia)*
  - *இசுபீராமியா* *(Sphaeramia)*
  - *வின்சென்டியா* *(Vincentia)*
- **சியூடாமினீ** *(Pseudaminae)* துணைக்குடும்பம்
  - *சிம்னாபோகன்* *(Gymnapogon)*
  - *பக்சுட்டன்* *(Paxton)*
  - *சியூடமியா* *(Pseudamia)*
  - *சியூடமியோப்சு* *(Pseudamiops)*